**Chrystyna Ivanivna Solovijová** (ukr. Христина Іванівна Соловій – *Chrystyna Ivanivna Solovij*; \* 17. január 1993, Drohobyč, Ukrajina) je ukrajinská speváčka lemkovskeho pôvodu, autorka piesní a hudby.

Životopis
---------

Narodila sa vo východohaličskom meste Drohobyč (Ľvovská oblasť) v rodine zborových dirigentov, ktorí sa stretli na ľvovskom *Konzervatóriu Mykoly Lysenka*. Matka vyučuje zbor na hudobnej škole Drohobyča. Vo veku 11 rokov zistila, že má zo štvrtiny lemkovský pôvod, ktorý ovplyvnil jej hudobný vkus. Jej stará matka spievala vnúčatám starodávne haličské piesne.

Absolvovala  hru na klavír v hudobnej škole. Po presťahovaní sa do Ľvova tri roky spievala v zbore *Lemkovyna* v ktorom bolo vekové rozpätie členov 50-80 rokov, zatiaľ čo Chrystyna mala 17 rokov. Členstvo v zbore výrazne ovplyvnilo formovanie jej osobnosti. Rodičia ju i jej brata viedli nielen k hudbe, ale aj k štúdiu - vyštudovala filologickú fakultu Ľvovskej národnej univerzity Ivana Franka a brat absolvoval ľvovskú Polytechniku

### Debut v televízii a začiatok hudobnej kariéry

#### Žyva voda

V televíznej speváckej súťaži *Hlas Krajiny-2013* väčšinou spievala lemkovské ľudové piesne a postúpila až do semifinále. Vďaka súťaži začala spolupracovať s producentom Sviatoslavom Vakarčukom, zverejnila niekoľko klipov na vlastnú hudbu a texty. 22. septembra 2015 na festivale ГогольFest Chrystyna vydala debutový album "Žyva voda" (Živá voda), založený na ľudových piesňach, a tiež dvoch vlastných skladbách.

|  |  |  |
| --- | --- | --- |
| „ | Každá ľudová skladba, ktorá bola súčasťou tohto albumu, bola pre mňa v určitom období emočným výbuchom. Väčšinu z nich som spievala v ľudovom súbore "Lemkovyna", ale dlho som mala sen, že dám týmto piesňam nový dych, aby ich mladí ľudia mohli spoznať a spievať. | "|
| – Chrystyna Solovijová |

#### Ľubyj druh

26. októbra 2018 vydala Chrystyna nový album s názvom "Ľubyj druh" (Milovaný priateľ), ktorý sa skladal výhradne z autorských piesní, inšpirovaných osobnými príbehmi a spomienkami speváčky. Album obsahuje 11 skladieb, z ktorých tri boli samostatné single, - "Chto, jak ne ty" (Kto, ak ne ty?), "Fortepiano" a "Škidlyva zvyčka" (Zlý zvyk). Autorom textov a hudby v albume bola samotná speváčka. Hudba v piesňach "Škidlyva zvyčka" a "Pro vesnu" (O jari) bola napísaná v spolupráci s jej bratom, Jevhenom Solovij. V tomto albume sa nachádzajú aj piesne z adaptáciami básní iných autorov a ľudovej piesne - "Okean" (Oceán) je preklad a adaptácia básne "memento more" Marii Kevlinovéj, "Stežečka" (Cestička) - básne Ivana Franko "Otse taja stežečka", "Očeńka moji čorni" - ľudová bukovinská pieseň.

|  |  |  |
| --- | --- | --- |
| „ | "Je pre mňa ťažké definovať žánre mojich piesní. Zdá sa mi však, že je to úplná alternatíva k tradičnej populárnej hudbe na Ukrajine. Trochu sa odvrátila od vedúcej úlohy akustickej gitary v mojej hudbe. V piesňach je teraz viac elektroniky. To dodalo priestor a atmosféru" | "|
| – Chrystyna Solovijová |

Prvý klip piesne "Trymaj" (Drž) spôsobil obrovský rozmach na internete. Len za niekoľko dní dosiahol výsledok 1 milión pozeraní na YouTube. Druhý klip lemkovskéj piesne "Pod oblačkom" (Pod okienkom) dosiahol 1 mil. pozeraní počas 5 mesiacov od premiéri. Každé hudobné video Solovijovéj získa niekoľko miliónov zobrazení, zatiaľ čo video k piesni "Trymaj" prekročilo 20 miliónov.

Občianske postavenie
--------------------

V roku 2018 podporila humanistickú iniciatívu UAnimals a objavila sa na červenom koberci národného filmového ocenenia "Zlatý vĺčik" v tričku "Cirkus bez zvierat" a tiež na oficiálnej stránke Facebook apelovala na zakázanie skúšobných staníc.

|  |  |  |
| --- | --- | --- |
| „ | Pripúšťam, že ešte v minulom roku som ani netušila o existencii týchto strašných zvieracích mučiarní. Není to prekvapujúce, pretože v XXI storočí je ťažké si predstaviť takúto krutosť. Práve teraz desiatky skúšobných staníc naďalej pracujú po celej Ukrajine, kde sú poľovnícke psy vyškolené na sledovanie a zabíjanie zvierat. | "|
| – Chrystyna Solovijová |

Pripojila sa k akcii na podporu ukrajinského režiséra Oleha Sencova, ktorý bol odsúdený v Rusku za obvinenie z terorizmu

Diskografia
-----------

### Štúdiové albumy

* 2015 - *Žyva voda/Жива вода* (Živá voda)
* 2018 - Ľubyj druh/Любий друг (Milovaný priateľ)

### Single

* 2016 - *Chto, jak ne ty/Хто, як не ти* (Kto, ak nie ty?)
* 2017 - *Fortepiano*
* 2018 - Skidlyva zvyčka (Zlý zvyk)

Hudobné videá
-------------

| Rok | Názov skladby | Režisér | Album | Ref. |
| --- | --- | --- | --- | --- |
| 2015 | *Trymaj/Тримай* (Drž) | Maksym Ksionda | Žyva voda |  |
| 2015 | *Pod oblačkom/Под облачком* (Pod oblôčkom) | Jana Altuchova | Žyva voda |  |
| 2016 | *Chto, jak ne ty/Хто, як не ти* (Kto, ak nie ty?) | Andrij Bojar | Ľubyj druh |  |
| 2017 | *Fortepiano* | Hanna Buriačkova | Ľubyj druh |  |

Ocenenia
--------

| Rok | **Cena** | **Nominácia** | **Výkon** | **Poznámka** | Ref. |
| --- | --- | --- | --- | --- | --- |
| 2016 | YUNA | Najlepší videoklip | Víťazstvo | *Тримай* |  |

Referencie
----------

1. ↑
2. ↑
3. ↑   *Archivovaná kópia* [online]. [Cit. 2018-06-05]. Dostupné online. Archivované 2018-06-13 z originálu.
4. ↑   *Знаменитості вразили читкою оповідань Сенцова у Києві - 24 Канал* [online]. 24 Канал, [cit. 2018-11-03]. Dostupné online.
5. ↑   *Archivovaná kópia* [online]. [Cit. 2018-06-05]. Dostupné online. Archivované 2018-06-14 z originálu.